অনেকেই অবাক হয়ে যান ভবঘুরে মেলার নাম শুনে। তবে সরকারের সমাজকল্যাণ দপ্তরের এই উদ্যোগ হাসি ফোটায় ওদের দুঃস্থ মুখে। প্রতিবছরের মতো এবারেও হচ্ছে। তবে সঙ্গীতমেলার রোশনাইয়ের চাপা পড়ে গেছে এই প্রাণ মেলা।
 ওয়েব ডেস্ক: অনেকেই অবাক হয়ে যান ভবঘুরে মেলার নাম শুনে। তবে সরকারের সমাজকল্যাণ দপ্তরের এই উদ্যোগ হাসি ফোটায় ওদের দুঃস্থ মুখে। প্রতিবছরের মতো এবারেও হচ্ছে। তবে সঙ্গীতমেলার রোশনাইয়ের চাপা পড়ে গেছে এই প্রাণ মেলা। হাজারো মেলার ভিড়ে এমনিতেই দুয়োরানী এই মেলা। বিভিন্ন হোমে ভবঘুরে পথশিশুদের হাতে তৈরি নানান পসরা বিক্রি হয় । এই টাকা থাকে তাদেরই উন্নয়নের জন্য।  বহুদিন ধরে গগনেন্দ্র প্রদর্শনশালায় হচ্ছে এই মেলা। বিক্রিও হয় ভালোই। কিন্তু বাধ সেধেছে গান মেলা। বিনা নোটিশেই সরকারেরই সমাজকল্যাণের উদ্যোগ সরিয়ে দেওয়া হয়েছে মূল জায়গা থেকে। তাই লোক-ও হচ্ছে কম বিক্রিও হচ্ছে তুলনামূলক কম। ফাঁকা গানমেলার রোশনাই-এ ঢাকা পড়েছে ভবঘুরেদের এই প্রাণমেলা।